b"\n_START_ARTICLE_\nBl\xc3\xa5 Kors\n_START_PARAGRAPH_\nBl\xc3\xa5 Kors er en kirkelig, social organisation som tilbyder st\xc3\xb8tte, r\xc3\xa5dgivning og behandling til alkoholafh\xc3\xa6ngige og deres familier._NEWLINE_Bl\xc3\xa5b\xc3\xa5ndsideen blev f\xc3\xb8dt i USA. En alkoholiseret restaurat\xc3\xb8r, Francis Murphy, kom i f\xc3\xa6ngsel for ulovligt salg af spiritus, blev kristen og samlede, da han var blevet l\xc3\xb8sladt, millioner af mennesker for ideen om afholdenhed. Bl\xc3\xa5b\xc3\xa5ndbev\xc3\xa6gelsen spredte sig over hele verden. I Schweiz fik den navnet p\xc3\xa5 Bl\xc3\xa5 Kors i lighed med R\xc3\xb8de Kors._NEWLINE_Bl\xc3\xa5 Kors i Danmark blev stiftet den 1. februar 1895 p\xc3\xa5 baggrund af pr\xc3\xa6sten Louis-Lucien Rochat arbejde i Schweiz siden 1877. Fra Bl\xc3\xa5 Kors' start var afholdenhed midlet, n\xc3\xa6st efter Guds ord, til at hj\xc3\xa6lpe og redde mennesker, der var kommet i n\xc3\xb8d p\xc3\xa5 grund af alkohol. _NEWLINE_I 2001 vedtog et flertal af medlemmerne p\xc3\xa5 Bl\xc3\xa5 Kors' landsm\xc3\xb8de, at foreningen ikke l\xc3\xa6ngere skulle v\xc3\xa6re en afholdsforening. _NEWLINE_I dag arbejder Bl\xc3\xa5 Kors Danmark for at hj\xc3\xa6lpe udsatte mennesker i Danmark, som eksempelvis hjeml\xc3\xb8se, misbrugere og deres b\xc3\xb8rn. Bl\xc3\xa5 Kors driver blandt andet v\xc3\xa6resteder, bo- og behandlingstilbud, pensionater for hjeml\xc3\xb8se, alkoholr\xc3\xa5dgivning, hj\xc3\xa6lp til unge fra familier med misbrug (TUBA) og st\xc3\xb8ttetilbud til familier (Barnets Bl\xc3\xa5 Hus).   _NEWLINE_Derudover driver Bl\xc3\xa5 Kors ogs\xc3\xa5 knap 60 genbrugsbutikker."